钦定古今图书集成/明伦汇编/氏族典/第056卷 > 徐摛
## 钦定古今图书集成/明伦汇编/氏族典/第056卷 > 徐摛

按《梁书徐摛传》，“摛字士秀，东海郯人也。起家太学博
士，迁左卫司马。会晋安王戍石头，高祖以摛为侍读。
后王出镇江州，仍补云麾府记室参军，又转平西府
中记室。王移镇京口，复随府转为安北中录事参军，
带郯令。以母忧去职。王为丹阳尹，起摛为秣陵令。普
通四年，迁晋安王谘议参军。大通初，王总戎北伐，以”
摛兼宁蛮府长史，参赞戎政。王入为皇太子，转家令，
兼掌管记，寻带领直摛。文体既别，春坊尽学之，“宫体”
之号，自斯而起。高祖闻之怒，召摛加让。及见，应对明
敏，辞义可观。高祖甚加叹异，宠遇日隆。三年，出为新
安太守。秩满，还为中庶子，加戎昭将军，除太子左卫
率。太宗嗣位，进授左卫将军，固辞不拜。太宗后被幽
闭，摛不获朝谒，因感气疾而卒